CELEX: 22010D0011
Language: mt
Date: 2010-01-29 00:00:00
Title: Deċiżjoni tal-Kumitat Konġunt taż-ŻEE Nru 11/2010 tad- 29 ta’ Jannar 2010 li temenda l-Anness XIII (Trasport) tal-Ftehim taż-ŻEE

22.4.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 101/21
               
            DEĊIŻJONI TAL-KUMITAT KONĠUNT TAŻ-ŻEE
      Nru 11/2010
      tad-29 ta’ Jannar 2010
      li temenda l-Anness XIII (Trasport) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ‘il quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XIII tal-Ftehim kien emendat bid-Deċiżjoni tal-Kumitat Konġunt taż-ŻEE Nru 145/2009 tal-4 ta’ Diċembru 2009 (1).
               
            
                  (2)
               
               
                  Direttiva 2008/57/KE tal-Parlament Ewropew u tal-Kunsill tas-17 ta’ Ġunju 2008 dwar l-interoperabbiltà tas-sistema ferrovjarja fil-Komunità (2) għandha tiġi inkorporata fil-Ftehim.
               
            
                  (3)
               
               
                  Id-Direttiva 2008/57/KE tirrevoka, b’effett mid-19 ta’ Lulju 2010, id-Direttivi tal-Kunsill 96/48/KE (3) u d-Direttiva 2001/16/KE tal-Parlament Ewropew u tal-Kunsill (4) li huma inkorporati mal-Ftehim u li għalhekk iridu jiġu revokati skont l-istess Ftehim b’effett mid-19 ta’ Lulju 2010,
               
            IDDEĊIDIET KIF ĠEJ:
      Artikolu 1
      L-Anness XIII għall-Ftehim għandu jiġi emendat kif ġej:
      
                  1.
               
               
                  Il-punt attwali 37d (id-Direttiva 2001/16/KE tal-Parlament Ewropew u tal-Kunsill) għandu jiġi numerat mill-ġdid bħala l-punt 37ca.
               
            
                  2.
               
               
                  Dan il-punt li ġej għandu jiġi inserit wara l-punt l-ġdid 37ca (id-Direttiva 2001/16/KE tal-Parlament Ewropew u tal-Kunsill):
                  
                              “37d.
                           
                           
                              
                                 32008 L 0057: Id-Direttiva 2008/57/KE tal-Parlament Ewropew u tal-Kunsill tas-17 ta’ Ġunju 2008 dwar l-interoperabbiltà tas-sistema ferrovjarja fi ħdan il-Komunità (ĠU L 191, 18.7.2008, p. 1).”
                           
                        
            
                  3.
               
               
                  Dan li ġej għandu jiżdied fil-punt 42e (id-Direttiva 2004/49/KE tal-Parlament Ewropew u tal-Kunsill):
                  “kif emendat bi:
                  
                              —
                           
                           
                              
                                 32008 L 0057: Id-Direttiva 2008/57/KE tal-Parlament Ewropew u tal-Kunsill tas-17 ta’ Ġunju 2008 (ĠU L 191, 18.7.2008, p. 1).”
                           
                        
            
                  4.
               
               
                  It-test tal-punti 37a (Direttiva tal-Kunsill 96/48/KE) u 37ca (Direttiva 2001/16/KE tal-Parlament Ewropew u tal-Kunsill) għandu jitħassar b’effett mid-19 ta’ Lulju 2010.
               
            Artikolu 2
      It-testi tad-Direttiva 2008/57/KE fil-lingwa Iżlandiża u dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar it-30 ta’ Jannar 2010, sakemm ikunu saru n-notifiki kollha skont l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, id-29 ta’ Jannar 2010.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 62, 11.3.2010, p. 42.
      
         (2)  ĠU L 191, 18.7.2008, p. 1.
      
         (3)  ĠU L 235, 17.9.1996, p. 6.
      
         (4)  ĠU L 110, 20.4.2001, p. 1.
      
         (*)  Ir-rekwiżiti kostituzzjonali huma indikati.